Auditor's report — CBG, period 2013 (audited, opinion: unqualified)
Auditor firm: EY
Signing partner: วิชาติ โลเกศกระวี
Signed: 2014-07-24

รายงานของผู้สอบบัญชีรับอนุญาต

เสนอต่อผู้ถือหุ้นบริษัท คาราบาว กรุ๊ป จำกัด

ข้าพเจ้าได้ตรวจสอบงบการเงินรวมของบริษัท คาราบาว กรุ๊ป จำกัด และบริษัทย่อยซึ่งประกอบด้วย งบแสดงฐานะการเงินรวม ณ วันที่ 31 ธันวาคม 2556 งบกำไรขาดทุนรวม งบกำไรขาดทุนเบ็ดเสร็จรวม งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับปีสิ้นสุดวันเดียวกัน รวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่นๆ

ความรับผิดชอบของผู้บริหารต่องบการเงินเพื่อวัตถุประสงค์เฉพาะ

ผู้บริหารเป็นผู้รับผิดชอบในการจัดทำและการนำเสนองบการเงินรวมเหล่านี้โดยถูกต้องตามที่ควรตามมาตรฐานการรายงานทางการเงินและรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ความรับผิดชอบของผู้สอบบัญชี

ข้าพเจ้าเป็นผู้รับผิดชอบในการแสดงความเห็นต่องบการเงินรวมดังกล่าวจากผลการตรวจสอบของข้าพเจ้า ข้าพเจ้าได้ปฏิบัติงานตรวจสอบตามมาตรฐานการสอบบัญชี ซึ่งกำหนดให้ข้าพเจ้าปฏิบัติตามข้อกำหนดด้านจรรยาบรรณ รวมถึงวางแผนและปฏิบัติงานตรวจสอบเพื่อให้ได้ความเชื่อมั่นอย่างสมเหตุสมผลว่างบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

การตรวจสอบรวมถึงการใช้วิธีการตรวจสอบเพื่อให้ได้มาซึ่งหลักฐานการสอบบัญชีเกี่ยวกับจำนวนเงินและ   การเปิดเผยข้อมูลในงบการเงินรวมเพื่อวัตถุประสงค์เฉพาะ วิธีการตรวจสอบที่เลือกใช้ขึ้นอยู่กับดุลยพินิจของผู้สอบบัญชี ซึ่งรวมถึงการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญของ งบการเงินไม่ว่าจะเกิดจากการทุจริตหรือข้อผิดพลาด ในการประเมินความเสี่ยงดังกล่าว ผู้สอบบัญชีพิจารณา การควบคุมภายในที่เกี่ยวข้องกับการจัดทำและการนำเสนองบการเงินรวมเพื่อวัตถุประสงค์เฉพาะ โดยถูกต้องตามที่ควรของกิจการ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกิจการ การตรวจสอบรวมถึงการประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีที่จัดทำขึ้นโดยผู้บริหาร รวมทั้งการประเมินการนำเสนองบการเงินรวมโดยรวม

ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

ความเห็น

ข้าพเจ้าเห็นว่างบการเงินรวมข้างต้นนี้แสดงฐานะการเงินรวม ณ วันที่ 31 ธันวาคม 2556 ผลการดำเนินงานรวมและกระแสเงินสดรวม สำหรับปีสิ้นสุดวันเดียวกันของบริษัท คาราบาว กรุ๊ป จำกัด และบริษัทย่อย โดยถูกต้องตามที่ควร ในสาระสำคัญตามมาตรฐานการรายงานทางการเงิน

ข้อมูลและเหตุการณ์ที่เน้น

ข้าพเจ้าขอให้สังเกตหมายเหตุประกอบงบการเงินข้อ 1.2 ก่อนการจัดโครงสร้างใหม่บริษัท คาราบาวตะวันแดง จำกัด บริษัท ตะวันแดง ดีซีเอ็ม จำกัด และบริษัท เอเชีย แปซิฟิกกลาส จำกัด อยู่ภายใต้การควบคุมเดียวกันของผู้ถือหุ้น   กลุ่มหนึ่ง ซึ่งต่อมาผู้ถือหุ้นส่วนใหญ่ของกลุ่มดังกล่าวได้จัดตั้งบริษัท คาราบาว กรุ๊ป จำกัด เพื่อวัตถุประสงค์ ในการลงทุนในหุ้นของทั้งสามบริษัท ทั้งนี้ภายหลังการจัดโครงสร้างใหม่ ผู้ถือหุ้นส่วนใหญ่ของกลุ่มดังกล่าวยังควบคุมกลุ่มบริษัทผ่านการลงทุนในหุ้นของบริษัท คาราบาว กรุ๊ป จำกัด การจัดโครงสร้างดังกล่าวจึงถือเป็นการจัดโครงสร้างภายใต้การควบคุมเดียวกัน การนำเสนองบการเงินรวมนี้เพื่อสะท้อนฐานะการเงิน ผลการดำเนินงานและกระแสเงินสดตามเนื้อหาทางเศรษฐกิจของกลุ่มบริษัทภายใต้การควบคุมเดียวกันโดยถือเสมือนว่าบริษัทในกลุ่มได้ดำเนินธุรกิจเป็นหน่วยเศรษฐกิจเดียวกันมาตั้งแต่วันที่ 1 มกราคม 2556 เพื่อเป็นข้อมูลประกอบในหนังสือชี้ชวนเพื่อประกอบการยื่นขอทำคำเสนอขายหุ้นสามัญของบริษัทแก่บุคคลภายนอกต่อสำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทยของคณะกรรมการของบริษัท คาราบาว กรุ๊ป จำกัด ถึงแม้ว่ารูปแบบความสัมพันธ์ทางกฎหมายของบริษัทภายในกลุ่มเกิดขึ้นภายหลังวันที่ 1 มกราคม 2556 ก็ตาม ทั้งนี้ ข้าพเจ้ามิได้แสดงความเห็นอย่างมีเงื่อนไขต่อกรณีนี้แต่อย่างใด

เรื่องอื่นๆ

งบการเงินรวมก่อนการจัดโครงสร้างทางธุรกิจสำหรับปีสิ้นสุดวันที่ 31 ธันวาคม 2555 ที่แสดงเปรียบเทียบไว้ ณ ที่นี้ ได้จัดทำขึ้นโดยฝ่ายบริหารของบริษัทฯเพื่อวัตถุประสงค์ในการเปรียบเทียบ ซึ่งงบการเงินดังกล่าวยังไม่ได้ถูกตรวจสอบและไม่ได้สอบทานโดยผู้สอบบัญชี

วิชาติ โลเกศกระวี

ผู้สอบบัญชีรับอนุญาต เลขทะเบียน 4451

บริษัท สำนักงาน อีวาย จำกัด

(เดิมชื่อ บริษัท สำนักงาน เอินส์ท แอนด์ ยัง จำกัด)

กรุงเทพฯ: 24 กรกฎาคม 2557

|  | บริษัท คาราบาว กรุ๊ป จำกัด และบริษัทย่อย รายงานและงบการเงินรวม สำหรับปีสิ้นสุดวันที่ 31 ธันวาคม 2556 |